Twee kinders sterf in brand om slang te verjaag | Maroela Media
Twee kinders sterf in brand om slang te verjaag
Sewe leerlinge het erg gebrand en is na 'n hospitaal gehaas. (Foto: Yaoqi LAI)
Twee leerders van Nzulula Primary School, 'n skool in die Oos-Kaap, is Dinsdag dood en vyf ander ernstig beseer toe 'n brand wat hulle glo gestig het om 'n slang te verjaag handuit geruk het.
Volgens Mali Mtima, woordvoerder van die Oos-Kaapse departement van onderwys, het leerders glo tydens pouse 'n handontsmettingsmiddel op die gras uitgegooi en dit aan die brand gesteek in 'n poging om van die slang op die skoolterrein ontslae te raak.
"Sewe leerlinge het erg gebrand en is na 'n hospitaal gehaas. Twee van dié leerders het by die hospitaal aan hul wonde beswyk en 'n derde een is tans in 'n bedenklike toestand," sê Mtima.
Die name en ouderdomme van die leerders is nie bekendgemaak nie.
Volgens Mtima het onderwysers aanvanklik van die slang bewus geraak toe leerlinge klippe na die reptiel gegooi het.
"Onderwysers het probeer ingryp en saam met die leerders klippe na die slang gegooi.
"In die proses is die leerders in die vlamme vasgevang en het hulle erg verbrand.
"Die departement het reeds traumaberaders na die skool ontbied. Ons sal ook self die skool en families van diegene wat in die voorval geraak is, besoek," sê Mtima.
Man beseer toe motor, trekker bots
Klip gooi en brandstig saam met onderwysers?
Kinders gooi ontsmettingsmiddel oor 'n lewendige slang en steek hom of haar aan die brand. Wat sal kinders motiveer om 'n onskuldige dier dood te maak? Word kinders gebore met 'n disrespek vir diere? Die slim mense sê dat kinders se waardes word gevorm deur hulle ouers, die kerk, die skool en die media. My logika sê vir my ouers is die eerste invloed. Wat ouers in hulle monde sit en dit wat uit hulle monde uitgaan in woorde bepaal of die kind diere sal respekteer